ແຜ່ນດິນໄຫວຢູ່ອິນໂດເນເຊຍ
ມີ 23 ຄົນເສຍຊີວິດ ແລະອີກຈຳນວນນຶ່ງ ຍັງຫາຍສາບສູນ ຍ້ອນຟອງຍັກ ຫຼັງຈາກ ເກີດແຜ່ນດິນໄຫວ ຢູ່ອິນໂດເນເຊຍ.
ເຈົ້າໜ້າທີ່ອິນໂດເນເຊຍກ່າວວ່າ ມີຢ່າງນ້ອຍ 23 ຄົນເສຍ ຊີວິດ ແລະຫຼາຍກວ່າ 160 ຄົນ ຍັງຫາຍສາບສູນຫຼັງຈາກ ຟອງຍັກທີ່ເກີດຈາກແຜ່ນດິນໄຫວໄດ້ພັດເຂົ້າຖະຫຼົ່ມໝູ່ເກາະ ກຸ່ມນຶ່ງໃນເຂດສອກຫຼີກຫ່າງໄກ ໃນຕອນເດິກຂອງຄືນວັນຈັນວານນີ້ໄດ້ເກີດແຜ່ນດິນໄຫວ ທີ່ມີຄວາມແຮງແທກ ໄດ້ 7 7 ໃກ້ໆໝູ່ເກາະ Mentawai ທາງທິດຕາເວັນຕົກ ຂອງເກາະ Sumatra ແຕ່ລາຍງານ ຂ່າວກ່ຽວກັບ ຜູ້ບາດເຈັບລົ້ມຕາຍ ບໍ່ໄດ້ເລີ້ມທະຍອຍມາ ຈົນຮອດວັນ ອັງຄານມື້ນີ້ ເປັນທີ່ຄາດກັນວ່າ ໂຕເລກຜູ້ ເສຍຊີວິດຈະເພີ່ມຂຶ້ນຕື່ມ ເຈົ້າໜ້າທີ່ຈາກພະແນກຄຸ້ມຄອງໄພພິບັດຂອງອິນໂດເນເຊຍ ກ່າວວ່າ ມາເຖິງປັດຈຸບັນມີການພົບເຫັນຜູ້ເສຍຊີວິດແລ້ວ 23 ສົບ ແລະມີລາຍງານວ່າ 167 ຄົນຍັງສາຍສາບສູນ ຕາມບ້ານຕ່າງໆທີ່ຕັ້ງຢູ່ແຄມຝັ່ງທະເລ ທີ່ຖືກຟອງຍັກພັດ ເຂົ້າຖະຫຼົ່ມ ເຂດທີ່ໄດ້ຮັບຜົນກະທົບຮ້າຍແຮງສຸດແມ່ນເກາະ Pagai ບ່ອນທີ່ເຈົ້າໜ້າທີ່ກ່າວວ່າ ຟອງທີ່ ມີຄວາມສູງເຖິງ 3 ແມັດໄດ້ພັດເຂົ້າຝັ່ງເລິກເຂົ້າໄປໃນເກາະປະມານ 600 ແມັດ ລະດັບ ນໍ້າໄດ້ສູງຂຶ້ນຮອດຫຼັງຄາຢູ່ໃນບາງບ້ານ ແລະສ້າງຄວາມເສຍຫາຍ ໃຫ້ແກ່ 80% ຂອງບ້ານ ເຮືອນ ທີ່ບ້ານ Muntai ເທິງເກາະ Silabu